Robert Christian Hansen

Bakgrunn

Foreldrene Christian R. Hansen (født 1908 i Danmark og utvandret som 20-årig) og Edna fra Iowa drev bakerforretning i den lille byen Pocahontas i Iowa, i et område med mange skandinaviske innvandrere.
Som ung hadde Robert problemer med stamming og med akne, han var sjenert og tilbrakte mye tid i bakeriet hos sin autoritære far, hvor han lærte baker-håndverket. I et år tjenestegjorde han i den amerikanske hærs reserve. I mai 1960 giftet han seg med en lokal kvinne, men hun forlangte skilsmisse da han måtte avsone 20 måneders fengsel for en pyromanbrann mot skolebussgarasjeanlegget i Pocahontas, begått desember samme år.

Til Alaska, drapsmann

Han giftet seg igjen i 1963 med Gloria Deacon og paret fikk to barn. Etter flere dommer for småtyverier flyttet paret til Nord-Dakota, så til Minnesota og endelig i 1967 til Alaska, for å starte på ny frisk og fordi han der fant god mulighet for å dyrke hobbyen jakt. Robert drev bakerforretningen Hansen Bakery i Anchorage og med forsikringspenger etter et påstått tyveri kjøpte han et lite privatfly, en Piper PA-18 Super Cub.
I 1977 ble Robert fengslet for å ha stjålet en motorsag, og for sine humørsvingninger ble han diagnostisert som manisk depressiv, men ble ikke tvunget til medisinering. Han hadde da allerede begått atskillige mord, som forble uoppklarte inntil 1984.
I årene omkring 1980 forsvant det en del kvinner fra det utpregede tilflytterområdet Anchorage. Restene av tre kvinners lik i Alaskas ødemark langt derfra kunne i to av tilfellene identifiseres som unge kvinner fra byens strippeklubbmiljø, deriblant Sherry Morrow, som ble funnet i 1982 delvis nedgravd i en ødemark ved Knik River, etter hun med tre skudd tilsynelatende var blitt myrdet med bind for øynene på flukt.

Mistanker, oppklaring

Den 13. juni 1983 lyktes det den 17-årige Cindy Paulson å flykte fra 44-årige Robert Hansens bil mens han var i ferd med å klargjøre sitt privatfly i Merrill Field-lufthavnen i Anchorage. Til tross for de dramatiske omstendigheter, at hun skulle ha blitt truet med en pistol, bortført til hans hjem, lenket med et kjede om halsen, torturert, voldtatt og holdt til fange mens han tok seg en lur innen han fortalte henne at han med sitt fly ville bringe henne til sin hytte, så oppgav politiet siktelsen mot ham, fordi han hevdet at hun kun ønsket å volde ham problemer, etter at han hadde nektet å gi henne penger for avtalt oralsex. Dessuten gav en god venn ham et alibi.
Støttet av Cindy Paulsons vitneutsagn og av FBIs utarbeidede profil for en eventuell seriemorder i de tre kjente mordsakene, oppnådde politiet omsider dommerkjennelse til å foreta ransakelse av Robert Hansens fly, biler og hus.
Under husransakelsen 27. oktober 1983 fant etterforskerne i soveværelset et bemerkelsesverdig flykart med 26 inntegnede kryss som de mente kunne peke på forskjellige gjerningsåsteder i Alaskas ødemark. Godt skjult i et hjørne i husets loftsrom fant man også smykker som hadde tilhørt de forsvunne kvinner og forskjellige skytevåpen.
Etter ballistiske prøver av det antatte mordvåpen erkjente Robert Hansen endelig siktelsene for mordene på fire kvinnelige lik og kidnapping og voldtekt av Cindy Paulson, mot å inngå forlik med anklagemyndigheten om at han skulle avsone i et føderalt fengsel (det fantes den gang ikke noe i Alaska) og diskresjon fra pressen, hvorimot han indvilget i at fremkomme med ytterligere opplysninger om mordene og fullt ut avkode og utpeke markeringene på flykartet. En helikopter ble rekvirert og Robert Hansen utpekte 12 ellers ukjente gravplasser med døde kvinner.

Dom og fengsling

Den 18. februar 1984 erklærte Robert Christian Hansen seg skyldig i fire overlagte mord, og dommerjuryen idømte ham 461 års fengsel og livstid med soning i det føderale fengsel i Lewisburg i Pennsylvania, mens alle andre anklager ble avvist.
I 1988 ble han sendt tilbake til Alaska med kortvarig opphold i fengselet i Juneau, innen han ble sendt til det helt nybygde høysikringsfengsel Spring Creek Correctional Center i Seward, der han sonet til sin død.
Konen forlangte skilsmisse og flyttet fra Alaska.

Filmatisering

Thrilleren The Frozen Ground fra 2013 omhandler saken, hvor Robert Hansen spilles av John Cusack. På rollelisten er bl.a. Nicolas Cage, Vanessa Hudgens, Jodi Lyn O'Keefe og 50 Cent.